Para outras páxinas con títulos homónimos véxase: Filaria (homónimos).

| Filarioideos*Filarioidea* |
| --- |
| Á dereita, microfilaria de *Loa loa*
*Loa loa* adulto |
| Clasificación científica |
| 

|  |  |
| --- | --- |
| Reino: | Animalia |
| Filo: | Nematoda |
| Clase: | Secernentea |
| Orde: | Spirurida |
| Superfamilia: | **Filarioidea**Weinland, 1858Chabaud & Anderson, 1959 |

 |
| Familias |
| *Véxase o texto* |

Os **filarioideos** (*Filarioidea*), segundo as clasificacións tradicionais, son unha superfamilia de nematodos da clase dos secernénteos e orde dos espirúridos.

Taxonomía
---------

### Descrición

A superfamilia foi descrita por primeira vez en 1858 por Weinland, e, no sentido da moderna clasificación do WoRMS, en 1959 por Chabaud & Anderson.

### Familias

Tradicionalmente considerábanse dentro desta superfamilia, as familias seguintes:

* *Aproctidae*
* *Creagrocercidae*
* *Drilonematidae*
* *Filariidae*
* *Homungellidae*
* *Mesidionematidae*
* *Scolecophilidae*
* *Setariidae*
* *Ungellidae*

Porén, o WoRMS, só considera dúas:

* *Filariidae* (Véxase *Filaria* no WoRMS)
* *Onchocercidae*

### Nota taxonómica

O WoRMS considera *Spirurida* como a orde dos espiruromorfos (*Spiruromorpha*) De Ley & Blaxter, 2002, da sublcase dos cromadorios (*Chromadoria*), de aí as direfenzas na taxonomía indicadas.

Filaroideos parasitos
---------------------

*Wuchereria bancrofti*
Existen varias enfermidades do home e de animais vertebrados causadas pola infestación por filarias, denominadas filarioses. As filarioses maniféstanse, segundo as especies, principalmente no sistema linfático ou no tecido conxuntivo superficial e profundo. As filarioses diferéncianse segundo os diferentes ciclos de vida das filarias e os síntomas asociados á enfermidade. As formas linfáticas, provocadas por especies que viven no sistema linfático, considéranse filarioses no sentido estrito da palabra. Son causadas principalmente polas filarias *Wuchereria bancrofti*, *Brugia malayi* e *B. timori*.

Outra filariose nos humanos é a loíase (tamén chamada filariose loa loa e edema de Calabar), provocada pola infestación de *Loa loa*, propia da selva tropical da África central e occidental, A diferenza da filariose linfática, a súa presenza no tecido celular subcutáneo nos humanos débese a que as filarias migran cara este tecido (filariose errante), ou cara a debaixo da conxuntiva do ollo. Se *Loa loa* se encontra no ollo, denomínase vulgarmente "verme do ollo", e pode ocasionar cegueira.

Este parasito transmítese de persoa infestada a persoa sá a través das femias das moscas coñecidas como tabáns, do xénero *Chrysops*.

Notas
-----

1. 1 2 3 4 5  Filarioidea Weinland, 1858 no GBIF. Consultado o 22 de febreiro de 2021
2. 1 2 3  Filarioidea Chabaud & Anderson, 1959 no WoRMS. Consultado o 22 de febreiro de 2021.
3. 1 2  Filaroidea no ITIS. Consultado o 22 de febreiro de 2021.
4. ↑  Spirurida Chitwood, 1933 no WoRMS. Consultada o 22 de febreiro de 2021.
5. ↑  filariose no *Dicionario da RAG*.
6. ↑  Gerald D. Schmidt & Larry S. Roberts (2009): *Foundations of Parasitology*. 8th ed. New York, NY: McGraw Hill. ISBN 978-0-0730-2827-9.
7. ↑  Metzger, Wolfram Gottfried; Mordmüller, Benjamin (abril de 2014). "Loa loa—does it deserve to be neglected?". *The Lancet Infectious Diseases* (en inglés) **14** (4): 353–3575.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Filarioideos*** |

|  |  |
| --- | --- |
|  | Wikispecies posúe unha páxina sobre:  ***Filarioideos*** |

### Bibliografía

* Remane, A. Storch, V. e Welsch, U. (1980): *Zoología sistemática. Clasificación del reino animal*. Barcelona: Ediciones Omega. ISBN 84-282-0608-2, pp. 15, 117 e 301.
* Spratt, D. M. (2011): "New records of filarioid nematodes (Nematoda: Filarioidea) parasitic in Australasian monotremes, marsupials and murids, with descriptions of nine new species". *Zootaxa* **2860**: 1–61.

### Outros artigos

* Espirúridos
* *Loa loa*

|  |  |
| --- | --- |
| Control de autoridades | 
* Wd: Q1412499
* EBID: ID
* MAG: 2780376107

 |

|  |  |
| --- | --- |
| Identificadores taxonómicos | 
* EOL: 2856969
* FE: 16865
* FE-New: ID
* Fossilworks: 318906
* ITIS: 63813
* NCBI: 6295
* WoRMS: 22875

 |

|  |  |
| --- | --- |
| Identificadores | 
* MeSH: D005370
* MeSH: B01.050.500.500.294.400.937.463

 |